《曲池洁寒流》
唐代·崔立之

闲寻欹岸步，因向曲池看。透底何澄彻，回流乍屈盘。

稍随高树古，迥与远天寒。月入镜华转，星临珠影攒。

纤鳞时蔽石，转吹或生澜。愿假涓微效，来濡拙笔端。

作者简介：唐博陵人，字斯立。德宗贞元进士。宪宗元和初为蓝田丞。邑庭有老槐树四行，南墙有巨竹千杆，立之日吟哦其间。韩愈为作《蓝田县丞厅壁记》。